Wallis: Van 1 tot 5 op ranglys in nét 3 weke | Netwerk24
As ’n week ’n lang tyd is in rugby, is drie weke ’n leeftyd.
Die Springbokke, wat Japan verlede week slae gegee het, beklee nou die vierde plek op die jongste wêreldranglys. Foto: Getty Images
Vra maar die Walliese rugbyspan. Warren Gatland (afrigter) se Rooi Drake het op 19 Augustus, toe die jongste wêreldranglys amptelik uitgereik is, die All Blacks boaan die wêreldranglys onttroon. Dít was nadat hy met Engeland in Cardiff afgereken het.
Nou, presies drie weke later, beklee Wallis die vyfde plek. Die Springbokke, danksy ’n oortuigende oorwinning oor Japan, het ook nou verby Wallis geskuif en beklee die vierde plek.
Ierland, wat die afgelope twee weke agtereenvolgende oorwinnings oor Wallis behaal het, is vir die eerste keer tot nog toe die wêreld se nr. 1-span.
Die All Blacks, wat Tonga verneder het die afgelope naweek, is kort op die Iere se hakke in die tweede plek. Eddie Jones (afrigter) se Engelse span, wat Italië verlede week kafgedraf het, lê derde.
Die toptien-spanne op die jongste amptelike ranglys is: 1. Ierland 89.47, 2. Nieu-Seeland 89.40, 3. Engeland 88.13, 4. Suid-Afrika 87.34, 5. Wallis 87.32, 6. Australië 84.05, 7. Skotland 81.00, 8. Frankryk 79.72, 9. Fidji 77.43, 10. Japan 76.70. – Sportredaksie
Meer oor: Wêreldranglys | Wallis | Ranglys
All Blacks weer boaan wêreld-ranglys